צ'אנג-אה 2 שוגרה ב-1 באוקטובר 2010 בשעה 10:59:57 UTC, על גבי משגר לונג מארץ' 3C מממרכז שיגורי הלוויינים צ'יטאנג הנמצא במחוז סצ'ואן במערב סין. תאריך השיגור, 1 באוקטובר, הוא יום העצמאות של הרפובליקה העממית של סין ולכן השיגור היווה חגיגה סמלית לכבוד 61 שנות קיומה של הרפובליקה.
עם שיגורה נכנסה הגשושית למסלול סביב כדור הארץ עם פריגיאה של 200 ק"מ ואפוגיאה של 380,000 ק"מ אז נפרדה מהמשגר. משימה זו היא המשימה הסינית הראשונה שבה גשושית הוכנסה ישירות למסלול מעבר אל הירח מבלי להקיף את כדור הארץ לפני כן. 4 ימים ו-16 שעות לאחר השיגור (6 באוקטובר 2010) נכנסה צ'אנג-אה 2 למסלול סביב הירח ומאוחר יותר הנמיכה את מסלולה ל-100 ק"מ עם פרילון של 15 ק"מ עד שב-9 באוקטובר 2010 היא נכנסה למסלול העבודה שתוכנן לה לאחר 3 בעירות מנוע מוצלחות. ב-8 בנובמבר 2010 הודיעה סין כי הגשושית השלימה את כל משימותיה העיקריות בהצלחה, ופרסמה תמונות של פני הירח ברזולוציה של עד 1.3 מטרים.
ב-8 ביוני 2011 השלימה הגשושית את משימתה המורחבת ועזבה את מסלולה סביב הירח אל עבר נקודת לגראנז' L2, במטרה לבחון את רשתות התקשורת והמעקב של סוכנות החלל הסינית הגשושית הגיעה ל-L2 ב-25 באוגוסט 2011 בשעה 14:27 UTC, לאחר 77 ימי מסע, ובכך הפכה לעצם הראשון שהגיע לנקודת L2 היישר ממסלול סביב הירח, ולגשושית הסינית שעברה את המרחק הרב ביותר. צ'אנג-אה 2 תוכננה להישאר ב-L2 עד לסוף 2012 אך באפריל 2012 עזבה את הנקודה במשימה מורחבת לביצוע יעף על פני האסטרואיד 4179 טואוטאטיס שאותו חלפה בדצמבר 2012.
אורן זגמן
אורן זגמן (נולדה ב-6 בדצמבר 1983) היא שחקנית, במאית ותסריטאית ישראלית.
קורות חייה.
זגמן נולדה וגדלה בתל אביב, למדה בגימנסיה הרצליה.
בילדותה שרה שיחקה ורקדה במשך שש שנים בלהקת "השכנים של צ'יץ'". לפני שהחלה את לימודי המשחק, עבדה עם אחיה החורג הבמאי בן בכר, מאחורי הקלעים בתוכניות טלוויזיה שונות.
ב-2003 התחילה ללמוד בבית ספר "בית צבי", במהלך לימודיה זכתה בשתי מלגות מטעם קרן שרת אמריקה ישראל. בתחילת שנה ג' ללימודיה שיחקה בתפקיד "נועה" ב"ילדות רעות", דרמה מוזיקלית יומית בערוץ 24. במהלך אותה שנה שיחקה בהצגת הילדים "סיפור העכברים", מאת חמוטל בן זאב, בבימויה של גורן אגמון, בתיאטרון הקיבוץ. באותה שנה הופיעה בתפקיד אורח בעונה הראשונה של הסדרה "החברים של נאור". ב-2006 למדה בקורס משחק מול מצלמה של משה איבגי. שנה אחרי שסיימה ללמוד שיחקה זגמן בסדרות "על קצות האצבעות" של קשת ובתוכנית המוזיקלית "לה לה לנד" של ערוץ הילדים, בה שיחקה בתפקיד "מיכל". אחר-כך הופיעה בתפקיד אורח בסדרת הטלוויזיה "קופיקו" גם היא בערוץ הילדים. במהלך השנים הופיעה בפרסומות רבות והופיעה בתפקידי אורח ב"עם סגולה", ב"ארץ נהדרת" וב"שבוע סוף".
בתיאטרון פרינג' השתתפה בהצגה "שיחות עם הברמן" שרצה במשך שנתיים וחצי, בבימויה של ליחי בקרמן בתיאטרון "אתגר".
ב-2008 השתתפה זגמן בסדנת משחק ב"שיטת מייזנר" בהדרכת סקוט ויליאמס. ב-2009 התחילה ללמוד תסריטאות בבית ספר "דראפט ראשון". במהלך הקורס התחילה לכתוב את סדרת הנונסנס "מוטי מוטי פירות וירקות" ביחד עם קובי פלשמן. פיילוט לסדרה צולם ב-2011 בהפקת אפולו הפקות.
ב-2009 החלה לכתוב ולביים הצגות עבור להקת "דן" אילת. בין ההצגות שכתבה וביימה: "קינג דייוויד" ו"חיים בסרט".
ב-2011 עברה קורס בימוי ומשחק מול מצלמה אצל רות דייכס. באותה שנה הובילה את קמפיין "ספרינג טי" בדמותה של "נגה פלד", והצטלמה לתפקיד ראשי בסדרה הקומית "זנזורי", ששודרה ב-YES comedy. בסדרה היא מגלמת את דמותה של מלאני, נערה מרדנית בת 16, בתם של פיני וחני זנזורי (יובל סמו ועירית קפלן).
בשנת 2013 גילמה את נירוונה בעונתה השנייה של סדרת הנוער "חסמבה דור 3" ששודרה ב-HOT3, ושיחקה בסרט הקולנוע הקומי "לצוד פילים" בכיכובם של ששון גבאי, מוני מושונוב ופטריק סטיוארט וביים רשף לוי.
בשנת 2016 שיחקה בסרט הדרמה "תערובת מרה" בבימויו של דרור זהבי.
בשנת 2007 הקימה זגמן את תיאטרון קריניצי לילדים ונוער בקריית קריניצי ברמת גן ובשנת 2017 הועבר ניהול התיאטרון לידיה של ליאת צדקיהו.
בשנת 2016 זגמן התחילה לימודי תואר שני בבימוי קולנוע בבית הספר הנחשב בעולם “American Film Institute” בלוס אנג׳לס, קליפורניה.
סרט הגמר שלה “Marriage Material” היה הסרט המוזיקלי הראשון בתולדות בית הספר הידוע. הסרט היה מועמד לאוסקר הסטודנטים האמריקאי ונרכש להפצה על ידי חברת הענק “Fox Searchlight ”.
ביולי 2019 זגמן נישאה לפטריק וואן מיליגן.
בשנת 2019 זגמן יצרה סדרה בת עשרה פרקים אותה כתבה עבור “Quibi” המבוססת על הסרט הקצר שלה Marriage Material.
את הסדרה זגמן תביים בשנת 2021 בכיכובה של זושה מאמט (Girls).
בשנת 2021 זגמן תביים חידוש לסרט "TROOP BEVERLY HILLS" לחברת הסרטים “TriStar”.
ב-2022 ביימה זגמן את קומדיית התיכון ״honor society" בכיכובם של אנגורי רייס וגייטן מטארצו, אשר עלה בשירות הזרמת התוכן פרמאונט+.
זגמן מתגוררת בלוס אנג׳לס, קליפורניה עם בעלה וכלבתם בובה.
שחפת באפריקה שמדרום לסהרה
ננס כחול
אפקט ורבורג
טיגר (פו הדב)
עמוס מוסנזון
עמוס מוסנזון (נולד בינואר 1927) הוא סופר ומחזאי ישראלי.
ביוגרפיה.
מוסנזון נולד במושב הפועלים עין גנים לרבקה וישראל מוסנזון. הוא אחיינם של יגאל מוסינזון ומשה מוסנזון. התגייס לפלמ"ח בשנת 1944 ושירת בפלוגה א' של הגדוד הראשון. השתתף בשחרור המעפילים ממחנה המעצר בעתלית באוקטובר 1945 ובהורדת המעפילים מהאונייה "חנה סנש" בחוף נהריה.
בשנת 1952 פרסם את "ספר החיוכים" בהוצאת מ' ניומן. בהמשך פרסם גם את "גבעה אחת" בהוצאת הקיבוץ המאוחד, וכן מספר סיפורים קצרים נוספים (בהם אחד שתורגם לאנגלית ופורסם בקובץ סיפורים קצרים בשם "Short Asian Stories"). עוד עסק בכתיבת טור הומוריסטי בעיתון "על המשמר".
בשנת 1953 מחזהו "שרשים" זכה בפרס ראשון בתחרות המחזה המקורי התיאטרון הקאמרי.
היה נשוי לציירת ציפורה מוסנזון עד למותה ב-2020. מתגורר בתל אביב.
קישורים חיצוניים.
מפרי עטו:
ג'ובה חסידית
הרפרטואר לארפג'ונה
עד סוף המאה ה-20, הרפרטואר לארפג'ונה היה מוגבל לסונאטת ארפג'ונה מאת שוברט לארפג'ונה ופסנתר (1824), "קונצ'רטו אבוד" מאת היינריך אוגוסטוס בירנבאך (1823). ויצירת סולו אחת מאת שמידט (1823). מאז שנת 2002, החלו מלחינים רבים לכתוב לארפג'ונה, רבים מהם בעידודו של הצ'לן ונגן הארפג'ונה הצרפתי ניקולא דלאטאי. יצירות אלו מופיעות ברשימה להלן לפי הרכב, עם תאריכי כתיבתם:
לארפג'ונה יחידה:
יצירות לארפג'ונה וגיטרה
יצירות לארפג'ונה וחלילית
יצירות לארפג'ונה ופסנתר (או מקלדת)
לארפג'ונה ומוזיקה אלקטרונית
לארפג'ונה ותזמורת, הרכב כלי או מקהלה
(טקסטים בעברית מאת הרב משה אבן עזרא ורבי יהודה הלוי)
* דב יהושע רוזנשיין: קונצ'רטו לארפג'ונה ותזמורת (2015)
בהרכבים אחרים
תל בני ברק
תל בני ברק הוא אתר ארכאולוגי הנמצא בתחומי פארק אריאל שרון ובו שרידי העיר בני ברק המקראית והתלמודית.
רקע היסטורי.
העיר בני ברק הקדומה, שעל שמה קרויה העיר הנוכחית, הייתה יישוב פלשתי בתקופת הברזל ובימי בית ראשון. בימי בית שני היא הפכה להיות יישוב יהודי. במנסרת סנחריב, המתארת את מסע סנחריב לארץ ישראל ואת המצור שערך על חזקיהו בירושלים, מוזכרת העיר בני-ברק (Banaibarqa) כאחת מעריו של צידקא מלך אשקלון, גם במקרא, בספר יהושע, היא מוזכרת בנחלת שבט דן יחד עם ערים פלשתיות נוספות: .
את העיר הקדומה נהוג לזהות עם התל הנמצא בפינה הדרומית-מערבית של מחלף מסובים, מדרום לרמת גן, בשטחו של פארק אריאל שרון, המכונה "חורבת בני ברק". שמו של המחלף מקורו בקטע מן ההגדה של פסח: .
משלהי תקופת בית שני נודעה העיר כמקום יישוב יהודי וכמקום מושבו של התנא רבי עקיבא, והיא מוזכרת מספר פעמים בתלמוד הבבלי.
מכך ניתן ללמוד כי בעת הקדומה האזור היה מוכר כבעל אדמות חקלאיות משובחות וככל הנראה, תושבי בני ברק הקדומה התפרנסו בעיקר מעבודת האדמה.
כמו גם במעשה הנאמר בהגדה של פסח, הצלבנים כינו את אזור בני ברק העתיקה בשם בומברק ואף בנו מצודה שנקראה מצודת בומברק. בפי הערבים נקרא המקום אבן אבריק.
האתר.
האתר הארכאולוגי של בני ברק הקדומה מזוהה בתל נמוך הנמצא בין שדות חקלאיים צמוד מדרום-מערב למחלף מסובים, ומצפון-מזרח לחירייה. השם אל-ח'ירייה ניתן לאזור כיוון שבמקום שכן כפר ערבי עד מלחמת העצמאות על חורבות תל בני ברק הקדומה. פירוש השם "חירייה" בערבית הוא "טוב", מאחר שהאדמה באזור משובחת וטובה מאוד לחקלאות. לכפר קראו תחילה "איבן אברק", ומאוחר יותר לאחר הקמת היישוב היהודי בני ברק, שהוקם על אדמתו, שינה הכפר את שמו כדי להבדיל עצמו מהיישוב היהודי. למעשה מייסדי העיר בני ברק של ימינו רכשו את קרקעות העיר מתושבי "חירייה" בשנת 1924. למרות חשיבותו ההיסטורית, עד היום אתר בני-ברק הקדומה לא נחקר באופן מסודר ונותר מוזנח למדי ולא ידוע לציבור. רשות העתיקות ואוניברסיטת תל אביב ערכו בשנות ה-70 חפירות הצלה במקום בפיקוחם של ארכאולוג מחוז תל אביב דאז, ד"ר יוסף פורת, ד"ר רם גופנא ואיתן אילון ובהשתתפות סטודנטים ותלמידים. בחפירות נתגלו ממצאים שונים גם מתקופות קדומות יותר – הכלכוליתית והפרסית. כמו כן חפירת בדיקה נערכה בשנת 2005. במסגרת העבודות להקמת פארק אריאל שרון הוחלט לערוך במקום חפירה ארכאולוגית מקיפה, לחשוף את שרידי בני ברק ולפתוח את המקום למבקרים. בתל ישנם עצי שיזף ושיחי צבר.
החפירות באתר.